pythainlp/thai-wiki-dataset-v4 huggingface dataset:
มาร์ค ฟาเบอร์

มาร์ค ฟาเบอร์ (28 กุมภาพันธ์ ค.ศ. 1946 –) ชื่อเล่น ดร. ดูม เป็นนักลงทุนชาวสวิสที่ประจำอยู่ในประเทศไทย เขาเป็นผู้จัดพิมพ์จดหมายข่าว"กลูมบูมแอนด์ดูมรีพอร์ต" และเป็นผู้อำนวยการของมาร์ค ฟาเบอร์ ลิมิเต็ด ซึ่งทำหน้าที่เป็นที่ปรึกษาการลงทุนและผู้จัดการกองทุน นอกจากนี้ ฟาเบอร์ยังทำหน้าที่เป็นกรรมการ, ที่ปรึกษา และผู้ถือหุ้นของกองทุนเพื่อการลงทุนจำนวนหนึ่งที่มุ่งเน้นตลาดเกิดใหม่และตลาดหุ้นชายขอบ ซึ่งรวมถึงเอเอฟซี เอเชีย ฟร้อนเทียร์ ฟันด์ ของเอเชีย ฟร้อนเทียร์ แคปปิตอล ลิมิเต็ด ฟาเบอร์ได้รับเครดิตจากการให้คำปรึกษาลูกค้าของเขาให้ออกจากตลาดหุ้นก่อนที่ตลาดจะตกในเดือนตุลาคม ค.ศ. 1987 และใน ค.ศ. 2005–2006 ได้เขียนบทความอย่างครอบคลุมเกี่ยวกับราคาบ้านที่กำลังจะตกอย่างกะทันหัน ก่อนเกิดวิกฤตการเงินใน ค.ศ. 2007–2008 ครั้นใน ค.ศ. 2017 เขาถูกวิพากษ์วิจารณ์เรื่องข้อคิดเห็นเหยียดเชื้อชาติ
อาชีพ.
ฟาเบอร์เกิดที่ซือริช ประเทศสวิตเซอร์แลนด์ และศึกษาในซือริชกับเจนีวา ซึ่งเขาลงแข่งให้แก่สกีทีมชาติสวิส (ทีมบี) เขาศึกษาเศรษฐศาสตร์ที่มหาวิทยาลัยซือริช และได้รับปรัชญาดุษฎีบัณฑิต (ปร.ด.) สาขาเศรษฐศาสตร์เมื่ออายุ 24 ปี โดยสำเร็จการศึกษา"ปริญญาเกียรตินิยมดีมาก" ("magna cum laude")
ในช่วงคริสต์ทศวรรษ 1970 ฟาเบอร์ทำงานให้แก่บริษัทไวต์เวลด์แอนด์โค. ในนครนิวยอร์ก, ซือริช และฮ่องกง โดยเขาย้ายไปฮ่องกงใน ค.ศ. 1973 เขายังเป็นกรรมการผู้จัดการที่เดรกเซลเบิร์นแฮมแลมเบิร์ตฮ่องกง ตั้งแต่ต้น ค.ศ. 1978 จนกระทั่งบริษัทล่มสลายใน ค.ศ. 1990 ซึ่งใน ค.ศ. 1990 เขาได้ก่อตั้งธุรกิจของตัวเองชื่อมาร์ค ฟาเบอร์ ลิมิเต็ด ปัจจุบัน ฟาเบอร์อาศัยอยู่ที่เทศบาลนครเชียงใหม่ แม้ว่าเขาจะมีสำนักงานเล็ก ๆ ในฮ่องกงก็ตาม
มุมมองการลงทุน.
ในช่วงคริสต์ทศวรรษ 1980.
ฟาเบอร์ได้รับการยกย่องในการให้คำแนะนำลูกค้าของเขาในการออกจากตลาดหุ้นก่อนที่ตลาดหุ้นจะล่มสลายในเดือนตุลาคม ค.ศ. 1987
ในช่วงคริสต์ทศวรรษ 2000.
ส่วนใน ค.ศ. 2001 ฟาเบอร์ได้แนะนำให้นักลงทุนซื้อทองคำ และหลังจากนั้นราคาก็เพิ่มขึ้นมากกว่าสองเท่า รวมถึงเขาทำนายได้อย่างถูกต้องว่าค่าเงินดอลลาร์สหรัฐจะลดลงตั้งแต่ ค.ศ. 2002
สม ชุตินันท์

สม ชุตินันท์ (20 ตุลาคม พ.ศ. 2448 - ???) อดีตสมาชิกสภาผู้แทนราษฎรจังหวัดลำพูน 1 สมัย
ประวัติ.
สม ชุตินันท์ (สกุลเดิม : นันทขว้าง) เกิดเมื่อวันที่ 20 ตุลาคม พ.ศ. 2448 เป็นบุตรของนายสุข กับ นางเพ็ญ นันทขว้าง สำเร็จการศึกษา ประกาศนียบัตรบัณฑิต จาก โรงเรียนกฎหมายกระทรวงยุติธรรม สมรสกับนางสุมาลัย ชุตินันท์ มีบุตร-ธิดา 4 คน
การทำงาน.
สม เริ่มการทำงานด้วยการเป็นข้าราชการชั้นตรี ในตำแหน่งอัยการผู้ช่วยจังหวัดพิจิตร ใน พ.ศ. 2474 ก่อนที่จะเลื่อนตำแหน่งเป็นข้าราชการชั้นโทในตำแหน่งอัยการจังหวัดแพร่ ใน พ.ศ. 2477
งานการเมือง.
สม ได้รับเลือกตั้งเป็นสมาชิกสภาผู้แทนราษฎรครั้งแรก ในเดือนสิงหาคม พ.ศ. 2489 สังกัดพรรคสหชีพ และได้รับเลือกตั้งสมัยเดียว
สมาชิกสภาผู้แทนราษฎร.
สม ชุตินันท์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
สดุดี 4

สดุดี 4  เป็นเพลงสดุดีเพลงที่ 4 ของหนังสือเพลงสดุดี ใน"พระคริสตธรรมคัมภีร์ ฉบับมาตรฐาน"ที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "ข้าแต่พระเจ้าผู้ทรงให้ข้าพระองค์เป็นฝ่ายชอบธรรม ขอทรงตอบเมื่อข้าพระองค์ร้องทูล" ในภาษาละติน เพลงสดุดีนี้เป็นที่รู้จักในชื่อ "Cum invocarem" ตามธรรมเนียมดั้งเดิมเชื่อว่าสดุดี 4 ประพันธ์โดยดาวิด แต่นักวิชาการสมัยใหม่ไม่ยอมรับว่าดาวิดเป็นผู้ประพันธ์ ข้อความในเพลงสดุดีนี้กล่าวว่าชัยชนะของคนบาปเป็นเพียงชั่วคราว และการกลับใจเท่านั้นที่นำความสุขที่แท้จริง
เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 4 มักมีการนำมาใส่ในงานประพันธ์ดนตรี รวมไปถึงผลงานในภาษาละตินโดย Michel-Richard Delalande, Henri Desmarets และมาร์ก-อ็องตวน ชาร์ป็องตีเย
ต้นฉบับ.
ภาษาฮีบรู.
ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
สดุดี 5

สดุดี 5  เป็นเพลงสดุดีเพลงที่ 5 ของหนังสือเพลงสดุดี ใน"พระคริสตธรรมคัมภีร์ ฉบับมาตรฐาน"ที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "ข้าแต่พระยาห์เวห์ ขอเอียงพระโสตสดับถ้อยคำของข้าพระองค์" ในภาษาละติน เพลงสดุดีนี้เป็นที่รู้จักในชื่อ "Verba mea auribus percipe Domine" ตามธรรมเนียมดั้งเดิมเชื่อว่าสดุดี 5 ประพันธ์โดยดาวิด เพลงสดุดีนี้สะท้อนให้เห็นว่าคนชอบธรรมไม่เพียงอธิษฐานเพื่อได้รับการปลดปล่อยจากความทุกข์ทรมานเท่านั้น แต่ยังเพื่อให้ตนเองได้รับใช้พระเจ้าโดยไม่หันเหอีกด้วย "พระคริสตธรรมคัมภีร์ ฉบับมาตรฐาน"เรียกเพลงสดุดีนี้ด้วยชื่อว่า "คำอธิษฐานขอการคุ้มครองรักษา" 
เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 5 มักมีการนำมาใส่ในงานประพันธ์ดนตรี เช่นผลงานโดย Heinrich Schütz, เฟลิคส์ เม็นเดิลส์โซน และ Edward Elgar
ต้นฉบับ.
ภาษาฮีบรู.
ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
ณัชชาวีล์ วาณิชย์สุรางค์

ณัชชาวีล์ วาณิชย์สุรางค์ (ชื่อเดิม:สุจารี เทพอาวุธ หรือ ณัชชารีย์ พัฒนาวงศ์โภคิน;ชื่อเล่น: สุ, ณัช; เกิด 9 ธันวาคม 2519) เป็นผู้ประกาศข่าวและพิธีกรชาวไทย ปัจจุบันเป็นผู้ประกาศข่าวทางทีเอ็นเอ็น ช่อง 16
ประวัติ.
ณัชชาวีล์ วาณิชย์สุรางค์ เกิดเมื่อวันที่ 9 ธันวาคม 2519 โดยมีชื่อเมื่อแรกเกิดว่า สุจารี เทพอาวุธ ก่อนจะเปลี่ยนชื่อและนามสกุลเป็น ณัชชารีย์ พัฒนาวงศ์โภคิน และกลับมาใช้ สุจารี เทพอาวุธ ก่อนจะเปลี่ยนชื่อและนามสกุลเป็น ณัชชาวีล์ วาณิชย์สุรางค์ ดังในปัจจุบัน จบการศึกษาระดับปริญญาตรี ศิลปศาสตรบัณฑิต จากมหาวิทยาลัยสวนดุสิต และระดับปริญญาโท EX-MBA จากมหาวิทยาลัยนานาชาติแสตมฟอร์ด
เข้าสู่วงการข่าว.
ณัชชาวีล์เข้าสู่วงการข่าวในปี 2539 จากการชักชวนของโปรดิวเซอร์ข่าวที่มาร่วมงานแต่งงานของพี่ชาย ซึ่งได้ชักชวนเธอให้ไปลองเทสต์เป็นผู้ประกาศข่าวที่ไอบีซี (ทรูวิชั่นส์ ในปัจจุบัน) โดยเริ่มจากการอ่านข่าวกีฬา
ธุรกิจ.
นอกจากเป็นผู้ประกาศข่าวแล้ว ณัชชาวีล์ยังได้ก่อตั้งบริษัทของตัวเองชื่อ บริษัท เทพอาวุธ จำกัด เมื่อวันที่ 26 กันยายน 2548 โดยมีวัตถุประสงค์เพื่อให้บริการทางการตลาดและสื่อโฆษณา สื่อวิทยุ โทรทัศน์และสื่อสิ่งพิมพ์
เส-ลาห์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
  เป็นคำที่ใช้ 74 ครั้งในคัมภีร์ฮีบรู ศัพทมูลและความหมายไม่เป็นที่ทราบแน่ชัด แม้ว่าจะมีการตีความต่าง ๆ กันก็ตาม
อาจเป็นเครื่องหมายทางพิธีกรรม-ดนตรี หรือเป็นคำสั่งในการอ่านข้อความ โดยมีความหมายว่า "หยุดและฟัง" มีการเสนอการตีความอื่นอีกว่าสามารถใช้เพื่อระบุว่าจะมีการเล่นดนตรีสลับ ณ จุดนี้ในเพลงสดุดี นอกจากนี้ยังมีการตีความว่าเป็นการขีดเส้นใต้รูปแบบหนึ่งเพื่อเตรียมเข้าสู่ย่อหน้าถัดไป 
ระวังสับสนกับคำภาษาฮีบรู  ที่มีความหมายว่า "ศิลา"
การปรากฏ.
คำว่าปรากฏ 71 ครั้งในเพลงสดุดี 39 บท และ 3 ครั้งในฮาบากุก 3 รวมแล้วปรากฏทั้งหมด 74 ครั้งในคัมภีร์ไบเบิล พบได้ในตอนท้ายของสดุดี 3, 24 และ 46 และในกรณีอื่น ๆ ส่วนใหญ่พบได้ในตอนท้ายของวรรค ข้อยกเว้นคือในสดุดี 55:19, 57:3 และฮาบากุก 3:3, 9, 13
เพลงสดุดีบางบทขับร้องพร้อมเครื่องดนตรี และมีการอ้างอิงถึงเรื่องนี้ในหลายบท มีเพลงสดุดี 31 บทจาก 39 บทที่มีข้อความหัวบทว่า "ถึงหัวหน้านักร้อง" และมีคำว่าปรากฏในบทเพลงสดุดี
กองอำนวยการเพื่อความมั่นคงแห่งชาติ (แอลจีเรีย)

กองอำนวยการเพื่อความมั่นคงแห่งชาติ (#เปลี่ยนทาง , หรือ Sûreté nationale หรือ Sûreté อ่านว่า "ซูเรเต") เป็นกองกำลังตำรวจพลเรือนแห่งชาติของประเทศแอลจีเรีย ทำหน้าที่ตรวจตราเมืองใหญ่และเขตเมืองใหญ่ของแอลจีเรีย ซูเรเตเป็นส่วนหนึ่งของกระทรวงมหาดไทย และมีหน้าที่รักษากฎหมายและความสงบเรียบร้อย ปกป้องชีวิตและทรัพย์สิน สืบสวนอาชญากรรม และจับกุมผู้กระทำผิด นอกจากนี้ ยังปฏิบัติหน้าที่อื่นๆ ของตำรวจตามปกติ รวมถึงการควบคุมการจราจรด้วย
องค์การ.
กองอำนวยการเพื่อความมั่นคงแห่งชาติอยู่ภายใต้การดูแลของอธิบดี จากข้อมูลในปี พ.ศ. 2550 ประกอบด้วยกองกำลังจำนวน 130,000 นาย รวมถึงเหล่าปฏิบัติการและการสืบสวนเฉพาะทางและเหล่าบริการสนับสนุน
เหล่าตำรวจศาลมีหน้าที่รับผิดชอบในการสืบสวนคดีอาญา โดยประสานงานอย่างใกล้ชิดกับสำนักงานอัยการในกระทรวงยุติธรรม ตำรวจได้รับมอบหมายให้ดูแลเมืองหลวงของวิลายาห์ (คำเรียกจังหวัดหรืออำเภอ) ซึ่งอยู่ภายใต้การควบคุมของผู้ว่าการเมืองแต่ละเมือง กองกำลังตำรวจปราบจลาจลพิเศษมีอุปกรณ์ควบคุมปราบจลาจลที่ทันสมัย แม้ว่าตำรวจจะสามารถรับมือกับความวุ่นวายในเมืองและความรุนแรงได้ในช่วงต้นและกลางคริสต์ทศวรรษ 1980 แต่ก็ยังคงต้องเรียกทหารเข้ามาช่วยปราบปรามการจลาจลครั้งใหญ่เมื่อปลายปี พ.ศ. 2531
ความมั่นคงภายใน.
องค์ประกอบของกองอำนวยการเพื่อความมั่นคงแห่งชาติ ยังมีบทบาทในการต่อต้านภัยคุกคามต่อรัฐบาลที่เกิดจากการบ่อนทำลายทางการเมือง ซูเรเตมอบหมายให้กองกำลังตำรวจทำงานร่วมกับผู้ตรวจการศุลกากร ณ จุดผ่านแดนตามกฎหมายเพื่อควบคุมกิจกรรมที่ผิดกฎหมาย โดยเป้าหมายหลักของพวกเขาคือการจับกุมผู้อพยพที่ผิดกฎหมายและผู้ค้าของเถื่อน กรมข่าวกรองและความมั่นคง (Département du Renseignement et de la Sécurité: DRS) เป็นหน่วยข่าวกรองของรัฐแอลจีเรีย แยกจากกองอำนวยการเพื่อความมั่นคงแห่งชาติ และมีบทบาทในสงครามกลางเมืองแอลจีเรียในช่วงคริสต์ทศวรรษ 1990
การบังคับใช้กฎหมายในประเทศเบนิน

เช่นเดียวกับในประเทศอื่น ๆ จำนวนมากที่มีมรดกตกทอดจากอาณานิคมฝรั่งเศส การบังคับใช้กฎหมายในประเทศเบนินเป็นความรับผิดชอบหลักที่มีร่วมกันระหว่างสารวัตรทหารฌ็องดาร์เมอรีกับ "ตำรวจแห่งชาติ" พลเรือน อย่างไรก็ตาม ในเดือนมกราคม พ.ศ. 2561 กองกำลังเหล่านี้ได้รวมเข้าเป็นกองกำลังเดียวที่เรียกว่า ตำรวจสาธารณรัฐเบนิน 
อดีตกองกำลัง.
ตำรวจแห่งชาติ  อยู่ภายใต้เขตอำนาจของกระทรวงมหาดไทย ความมั่นคงสาธารณะ และกิจการศาสนา  ประเทศถูกแบ่งออกเป็น 6 กองอำนวยการกรม การฝึกอบรมตำรวจฝึกขึ้นที่โรงเรียนตำรวจแห่งชาติในเมืองกอตอนู ฌ็องดาร์เมอรีแห่งชาติเบนิน  มีบทบาททั้งทางทหารและตำรวจ เนื่องจากสถานะทางทหาร ฌ็องดาร์เมอรีจึงอยู่ภายใต้การดูแลของกระทรวงกลาโหม มีสำนักงานใหญ่อยู่ที่กรุงปอร์โต-โนโว ในฐานะกองกำลังตำรวจ มีอำนาจตำรวจฝ่ายบริหารและตุลาการ ปฏิบัติการทั้งในอาณาเขตหน่วย รับผิดชอบพื้นที่ที่กำหนด และหน่วยเคลื่อนที่ โดยรวมแล้วมีเขตอำนาจศาลเกือบ 90% ของดินแดนของประเทศ
กองกำลังอื่น.
นอกจากตำรวจแล้ว การบังคับใช้กฎหมายยังได้รับการสนับสนุนจากกองกำลังหลายแห่ง รวมถึงกรมศุลกากร  ผู้พิทักษ์น้ำและป่า  และหน่วยผสมควบคุมตู้บรรทุกสินค้า 
หน่วยผสมควบคุมตู้บรรทุกสินค้า.
หน่วยผสมควบคุมตู้บรรทุกสินค้าประกอบด้วยเจ้าหน้าที่จากตำรวจ, ศุลกากร และผู้พิทักษ์น้ำและป่า ประจำการอยู่ที่ท่าเรือกอตอนู ทำหน้าที่ตรวจสอบตู้บรรทุกสินค้าเพื่อป้องกันการขนส่งสิ่งของต้องห้าม เช่น ยา อาวุธ และสินค้าลอกเลียนแบบ
ช่างทำวัตถุทองแดง

ช่างทำวัตถุทองแดง คือบุคคลที่สร้างสิ่งประดิษฐ์จาก ทองแดง และ ทองเหลือง ทองเหลืองเป็นโลหะผสมของทองแดง และสังกะสี คำว่า "redsmith" ใช้สำหรับ ช่างดีบุก ที่ใช้เครื่องมือและเทคนิคในการทำทองแดง
ประวัติศาสตร์.
นักมนุษย์วิทยาเชื่อว่าทองแดงเป็นโลหะชนิดแรกที่มนุษย์ใช้เนื่องจากมีความนุ่มนวลและง่ายต่อการจัดการ ในสมัยโบราณ ความทนทานและความต้านทานต่อสนิมหรือการกัดกร่อนของทองแดงได้รับการพิสูจน์แล้วว่ามีคุณค่า ความสัมพันธ์ของทองแดงกับมนุษย์นั้นเชื่อกันว่ามีอายุย้อนกลับไปกว่าหกพันปี อาชีพนี้เป็นหนึ่งในธุรกิจการค้าไม่กี่แห่งที่มีการกล่าวถึงในพระคัมภีร์
ทองแดงมีการผลิตโดยเฉพาะในอังกฤษ โดยมีการถลุงแร่ในเวลส์ตั้งแต่ช่วงต้นทศวรรษที่ 1500 ทองแดงถูกพบในปริมาณมากในทวีปอเมริกาเหนือโดยเฉพาะในมอนแทนาเช่นเดียวกับเหมืองทองแดง โบราณ ใกล้ทะเลสาบสุพีเรียซึ่งได้รับการบันทึกโดย มิชชันนารีนิกาย เยซูอิตในปี 1659
การทำทองแดงเป็นการค้าที่ได้รับประโยชน์อย่างมากจากการประดิษฐ์ลูกกลิ้งโลหะแผ่นแผ่นทองแดงมีจำหน่ายในรูปแบบที่หลากหลายและง่ายกว่ามากสำหรับการสร้างเครื่องถ้วยทองแดง ในช่วงทศวรรษที่ 1700 ช่างทำทองแดงอาศัยอยู่ในอาณานิคมของอเมริกาแต่ไม่สามารถเข้าถึงทองแดงแผ่นได้มากนัก เนื่องจากBritish Crownเป็นผู้ควบคุมทองแดงและสินค้าอื่น ๆ ไปยังอเมริกา การผลิตโลหะแผ่นเป็นสิ่งต้องห้ามในยุคอาณานิคมและก่อนการปฏิวัติอเมริกา
การค้าช่างทองแดง.
ช่างทำทองแดงส่วนใหญ่สามารถสร้างเครื่องทองแดงจากแผ่นทองแดงได้จากลวดลาย พวกเขายังสามารถซ่อมแซม ทำความสะอาด และดีบุกภายในเครื่องครัวทองแดงได้อีกด้วย ช่างตีทองแดงบางคนทำถัง ช่างทำทองแดงบางคนจะเชี่ยวชาญในรูปแบบหรือสิ่งของเฉพาะ เช่น เตาอบบิสกิต แก้วมัค หรือกาต้มน้ำชนิดใดชนิดหนึ่ง ในช่วงทศวรรษที่ 1700 และ 1800 ช่างทำทองแดงมักมีเด็กฝึกงานสองสามคนในขั้นตอนต่าง ๆ ของการเรียนรู้การค้าโดยทำงานร่วมกัน
ผู้ฝึกหัดจะเริ่มเรียนรู้การค้าปกติเมื่ออายุประมาณ 8 หรือ 9 ปี หน้าที่โดยทั่วไปของเยาวชนในร้านทองแดงจะรวมถึงงานต่าง ๆ เช่น ทุบบล็อกโค้กหรือซัลแอมโมเนียกำจัดทองแดงเพื่อเตรียมบรรจุกระป๋อง และขัดค้อนและเครื่องมือ ในภูมิภาคที่มีการขุดทองแดง เช่น ไอบีเรียและอินเดียมีศูนย์กลางหลายแห่งที่การค้าขายช่างทองแดงเจริญรุ่งเรือง
คุณสมบัติของทองแดง.
โดยทั่วไปทองแดงถือเป็นโลหะอ่อน ซึ่งหมายความว่าสามารถทำงานได้โดยไม่ต้องให้ความร้อน การทำงานโลหะในลักษณะนี้เป็นเวลานานจะทำให้ "แข็งตัว" ได้ ซึ่งหมายความว่าอะตอมภายในทองแดงถูกบีบอัดและจัดเรียงไม่สม่ำเสมอ สิ่งนี้ทำให้เกิดความเครียดในโลหะและในที่สุดโลหะก็แตกร้าวตามจุดความเครียดเหล่านี้ เพื่อให้ทองแดงทำงานได้ในระดับกว้าง จะต้องอบอ่อน กระบวนการนี้เกี่ยวข้องกับการให้ความร้อนโลหะและทำให้โลหะเย็นลงอย่างรวดเร็วในน้ำ ขั้นตอนการทำความเย็นเรียกว่าการดับ ด้วยการให้ความร้อนกับทองแดง อะตอมในโลหะจะผ่อนคลาย และสามารถจัดเรียงตัวเองให้มีความสม่ำเสมอมากขึ้นได้ ช่วยให้ขึ้นรูปโลหะได้ง่ายขึ้น เพื่อรักษาความสม่ำเสมอภายในโลหะ จึงทำให้เย็นลงอย่างรวดเร็ว เพื่อป้องกันไม่ให้อะตอมเคลื่อนที่ไปมาและทำให้เกิดความตึงเครียดในโครงสร้างของโลหะ ทองแดงสามารถทำให้เย็นลงช้า ๆ ในอากาศได้ช้า ๆ หรืออย่างรวดเร็วโดยการดับในน้ำ ต่างจากโลหะเหล็กซึ่งต้องทำให้เย็นลงอย่างช้า ๆ ถึงการหลอมอ่อน
โสภณวิชญ์ รักญาติ

โสภณวิชญ์ รักญาติ ชื่อเล่น เทป (25 มกราคม พ.ศ. 2544 –) เป็นนักฟุตบอลระดับอาชีพชาวไทย ปัจจุบันทำหน้าที่เป็นผู้รักษาประตู ให้แก่พีที ประจวบ ในศึกไทยลีก
เกียรติประวัติ.
ทีมชาติไทยรุ่นอายุไม่เกิน 23 ปี
ป้ายจราจรในประเทศลาว

ป้ายจราจรในประเทศลาว โดยทั่วไปแล้วจะเป็นไปตามป้ายที่ใช้ในประเทศยุโรปส่วนใหญ่ตามที่กำหนดไว้ใน อนุสัญญาเวียนนาว่าด้วยป้ายจราจรและสัญญาณ อย่างไรก็ตาม ประเทศ
นี้ยังไม่เคยลงนามในอนุสัญญาเวียนนาว่าด้วยป้ายจราจรและสัญญาณ จารึกบนป้ายจราจรเป็นภาษาลาว ซึ่งเป็นภาษาประจำชาติของประเทศลาว อย่างไรก็ตาม ภาษาอังกฤษยังใช้สำหรับจุดจอดและสถานที่สาธารณะที่สำคัญ เช่น สถานที่ท่องเที่ยว สนามบิน สถานีรถไฟ และจุดตรวจคนเข้าเมือง ทั้งภาษาลาว และภาษาอังกฤษใช้บนป้ายบอกทิศทาง
มาร์ก กุก

มาร์ก กุก (27 มกราคม ค.ศ. 1965 –) เป็นนักธุรกิจ, มหาเศรษฐี และบุคคลสำคัญด้านสื่อชาวเบลเยียม ผู้ก่อตั้งอดีตบริษัทเภสัชกรรมโอเมกาฟาร์มาในดัชนีตลาดหุ้นเบล20 เขาได้แผ่ผลประโยชน์ทางธุรกิจของเขาไปยังหลายภาคส่วน รวมถึงงานศิลปะ ผ่านทางบริษัทกามาคูกาของเขา และกีฬาผ่านการเป็นเจ้าของร่วมและการสนับสนุนทีมจักรยานซูดาล ควิก-สเตป ซึ่งเป็นทีมอาชีพของสหภาพจักรยานระหว่างประเทศ รวมถึงเป็นผู้สนับสนุนสโมสรกีฬาโอลิมปิกลีลฝั่งลีกเอิง และเป็นผู้ถือหุ้นรายใหญ่ของราชสโมสรกีฬาอันเดอร์เลคต์ที่เป็นทีมลีกอาชีพของเบลเยียม
การศึกษา.
มาร์ก กุก ศึกษาที่วิทยาลัยเซนต์บาร์บาราในเมืองเกนต์ ก่อนเข้าเรียนที่มหาวิทยาลัยเกนต์ (เกนต์ ประเทศเบลเยียม) ซึ่งเขาศึกษาด้านเภสัชกรรม ต่อมา เขาได้รับปริญญาโทสาขาการจัดการทั่วไปจากโรงเรียนการจัดการเฟลริกเลอเฟินเกนต์
ประวัติ.
ใน ค.ศ. 1987 เขาได้ร่วมก่อตั้งบริษัทโอเมกาฟาร์มาร่วมกับอีวอง วังเดอวูเชล บริษัทยาเบลเยียมแห่งนี้เติบโตอย่างรวดเร็ว และใน ค.ศ. 2006 ได้มีพนักงานสามพันคนในขณะที่ดำเนินงานในสามสิบประเทศ เขาดำรงตำแหน่งกรรมการผู้จัดการของโอเมกาฟาร์มาจนถึงวันที่ 30 กันยายน ค.ศ. 2006 และกลับมาดำรงตำแหน่งในเดือนมีนาคม ค.ศ. 2008 แม้ว่าโปรไฟล์ธุรกิจของเขาจะแสดงให้เห็นถึงความสำเร็จที่สำคัญ แต่ก็มีความล้มเหลวที่ได้รับการเผยแพร่อย่างกว้างขวาง ซึ่งรวมถึงการเปิดตัวชิปโทรศัพท์อี-เวฟส์ ของโอเมกาฟาร์มาใน ค.ศ. 2008 ที่ถูกเก็บคืนหลังจากเปิดตัวได้ไม่นานเนื่องจากใช้งานไม่ได้ ส่วนในเดือนสิงหาคม ค.ศ. 2021 กุกร่วมกับกองทุนเพื่อการลงทุนวอเตอร์แลนด์ได้ถูกตัดสินลงโทษให้จ่ายเงิน 266 ล้านยูโร ให้แก่บริษัทยาเพอริโกในข้อพิพาทเรื่องการเข้าครอบครองกิจการโอเมกาฟาร์มา
หลังจากขายบริษัทโอเมกาฟาร์มา กุกได้กลายเป็นนักลงทุนรายใหญ่ในธุรกิจส่วนใหญ่ในประเทศเบลเยียมร่วมกับบริษัทการลงทุนอาลีโคลของเขาในหลายภาคส่วน เช่น อสังหาริมทรัพย์, การก่อสร้าง, ยา, เทคโนโลยี, อุตสาหกรรมอาหาร และความบันเทิง โดยในเมืองดูร์บุย เขาเป็นเจ้าของแอดเวนเจอร์แวลลีย์ ซึ่งเป็นสนามกอล์ฟ, “เลอซองกลีเยร์เดอาร์แดน” ซึ่งเป็นโรงแรมห้าดาว และ "เลชาดองเดอดูร์บุย" ซึ่งเป็นสวนสำหรับวันหยุดที่มีกระท่อม 237 หลัง ส่วนสิ่งที่สะดุดตาที่สุดคือการเป็นผู้ถือหุ้นใหญ่และประธานสโมสรฟุตบอลเบลเยียมอย่างราชสโมสรกีฬาอันเดอร์เลคต์ในเดือนมกราคม ค.ศ. 2018 ในขณะที่เขาเคยทำสิ่งนี้กับกาเฟ โอสเตนเดอ มาก่อนใน ค.ศ. 2013
ใน ค.ศ. 2007 เขาได้รับเลือกให้เป็นสมาชิกคณะกรรมการตัดสินการแข่งในรายการโทรทัศน์"เดอเบเดงเกอส์"
ชีวิตส่วนตัว.
มาร์ก กุก แต่งงานแล้วและมีลูกสาวสองคน เขาอาศัยอยู่ในคฤหาสน์ไมล์เอเกอที่ได้รับการปรับปรุงใหม่ในคริสต์ศตวรรษที่สิบแปดในเทศบาลเมเริลเบเกอทางตะวันออกของแฟลนเดอส์
ลี้ (นามสกุลเวียดนาม)

ลี้ (จื๋อฮ้าน: 李,) เป็นนามสกุลของชาวเวียดนามซึ่งพบบ่อยที่สุดเป็นอันดับที่ 14 และเป็นนามสกุลของชาวอเมริกันที่พบบ่อยที่สุดอันดับที่ 1,176 ตามการสำรวจสำมะโนประชากรของสหรัฐ พ.ศ. 2553
ที่มา.
นามสกุลลี้ มีที่มาตามตำนานในประเทศจีน โดยสืบทอดมาจากตำแหน่งต้าหลี่  ของ เกาเหยา ("Gāo Yáo") ที่ปรึกษาทางการเมืองในสมัยราชวงศ์เซี่ย ซึ่งเดิมเขียนด้วยอักษรจีนต่างรูปกัน  มีการกล่าวอ้างว่าเล่าจื๊อ ผู้ก่อตั้งลัทธิเต๋ามีชื่อเดิมว่า หลีเอ่อร์ ("Lǐ Ěr") เป็นบุคคลในประวัติศาสตร์คนแรกที่ใช้นามสกุลนี้และเป็นไปได้ว่าเป็นบรรพบุรุษผู้ก่อตั้งสกุล
นามสกุลลี้ ปรากฏขึ้นครั้งแรกในเวียดนามคือนามของ ลี้ อง จ่อง (จื๋อฮ้าน: 李翁仲) แม่ทัพในช่วงปลายรัชสมัยของหุ่ง เสว่ เวือง (จื๋อฮ้าน: 雄睿王) ประมาณ 200 ปีก่อนคริสตศักราช
จักรพรรดิลี้ ท้าย โต๋ (จื๋อฮ้าน: 李太祖) สถาปนาราชวงศ์ลี้ (จื๋อฮ้าน: 李朝) ซึ่งปกครองเวียดนามตั้งแต่ ค.ศ. 1009 ถึง 1225
ข้ามภูผาหาญท้าลิขิตรัก

ข้ามภูผาหาญท้าลิขิตรัก (จีน: 一念关山) เป็นละครโทรทัศน์ผ่านสัญญาณต่อเนื่องจีน นำแสดงโดยหลิว ซือซือและหลิว อวี่หนิงออกอากาศตอนแรกในวันที่ 28 พฤศจิกายน 2023 ทางอ้ายฉีอี้ในเวลา 18:00 น.(เวลามาตรฐานจีน)ออกอากาศถึงวันที่ 23 ธันวาคม 2023
เรื่องย่อ.
เก้าแคว้นในจงหยวนต่างอยู่กันอย่างเป็นเอกเทศ โดยมี แคว้นอัน และ แคว้นอู๋ เป็นสองแคว้นที่ทรงอิทธิพลมากที่สุด หลี่สุ่น (รับบทโดย หยินจูเซิง) ฮ่องเต้แคว้นอัน รักการต่อสู้และละโมบในสมบัติ หลายปีมานี้รุกรานแว่นแคว้นข้างๆ กัน นับครั้งไม่ถ้วนโดยเฉพาะ แคว้นอู๋ ที่ขึ้นชื่อว่าอุดมสมบูรณ์ ราษฎรกินดีอยู่ดีมากที่สุด ฮ่องเต้แคว้นอันจึงต้องการครอบครอง และเปิดศึกทำสงครามกันกับ หยางสิงหย่วน(รับบทโดย จางเทียนหยาง) ฮ่องเต้แคว้นอู๋ เหรินหรูอี้ (รับบทโดย หลิวซือซือ) อดีตทูตฝ่ายซ้ายของแคว้นอัน ผู้ซึ่งโชคชะตาพลิกผันจนได้กลายมาเป็นสมาชิกคณะผู้แทนต้อนรับแคว้นอู๋ ร่วมกับ หนิงหย่วนโจว (รับบทโดย หลิวอวี่หนิง) ผู้นำของศาลหกวิถีของแคว้นอู๋
องครักษ์ชุดแดงของแคว้นอัน
อดีตผู้บัญชาการหน่วยหกวิถี แคว้นอู๋
องครักษ์ฮ่องเต้แคว้นอู๋
ผู้บัญชาการหน่วยหกวิถี แคว้นอู๋
องครักษ์ชุดแดงของแคว้นอัน
ดั่งดวงหฤทัย

ดั่งดวงหฤทัย เป็นละครโทรทัศน์ไทยที่สร้างจากบทประพันธ์ของลักษณวดี อีกหนึ่งนามปากกาของคุณหญิงวิมล ศิริไพบูลย์ ศิลปินแห่งชาติผู้ล่วงลับโดยถูกนำมาสร้างแล้วทั้งหมด 3 ครั้ง ครั้งแรกเมื่อปี 2539 สร้างโดยดาราวิดีโอ ออกอากาศทางสถานีโทรทัศน์สีกองทัพบกช่อง 7 จากการกำกับของสยม สังวริบุตร และสมชาย สังข์สวัสดิ์ นำแสดงโดยศรราม เทพพิทักษ์ แสดงเป็น เจ้าหลวงรังสิมันต์, มีเรีย เบนเนเดดตี้ แสดงเป็น เจ้าหญิงทรรศิกา, โอลิเวอร์ พูพาร์ท แสดงเป็น เจ้าชายทยุติธร, เกวลิน คอตแลนด์ แสดงเป็น เจ้าหญิงมณิสรา, กษาปณ์ จำปาดิบ แสดงเป็น ราชิด และฉัตรมงคล บำเพ็ญ แสดงเป็น เบนลี ออกอากาศระหว่างวันที่ 2 กันยายน ถึง 5 พฤศจิกายน พ.ศ. 2539 มีจำนวนทั้งสิ้น 20 ตอน ซึ่งละครในเวอร์ชั่นนี้ มนฤดี ยมาภัย อดีตนางเอกชื่อดังได้ทำหน้าที่เป็นประชาสัมพันธ์กองถ่าย ก่อนที่จะแสดงละครโทรทัศน์เรื่องสุดท้ายในชีวิตการแสดงในปีถัดมา
ต่อมาในปี 2550 สร้างโดยโพลีพลัส ออกอากาศทางสถานีโทรทัศน์สีกองทัพบกช่อง 7 เช่นเดิม จากการกำกับของผิน เกรียงไกรสกุล นำแสดงโดยศุกลวัฒน์ คณารศ แสดงเป็น เจ้าหลวงรังสิมันต์, อุษามณี ไวทยานนท์ แสดงเป็น เจ้าหญิงทรรศิกา, วงศกร ปรมัตถากร แสดงเป็น เจ้าชายทยุติธร, คะนึงนิจ จักรสมิทธานนท์ แสดงเป็น เจ้าหญิงมณิสรา, ธนพล นิ่มทัยสุข แสดงเป็น ราชิด, และณัฐวัฒน์ เปล่งศิริวัธน์ แสดงเป็น เบนลี ออกอากาศระหว่างวันที่ 21 ธันวาคม พ.ศ. 2550 ถึง 19 มกราคม พ.ศ. 2551
และครั้งที่ 3 ในปี 2563 สร้างโดยบริษัทฮูแอนด์ฮู ออกอากาศทางช่อง 3 เอชดี จากการกำกับของรัญญา ศิยานนท์ ซึ่งร่วมแสดงในบท พระนมมาลัย นำแสดงโดยเจษฎาภรณ์ ผลดี แสดงเป็น เจ้าหลวงรังสิมันต์, คิมเบอร์ลี่ แอน โวลเทมัส แสดงเป็น เจ้าหญิงทรรศิกา, ฐากูร การทิพย์ แสดงเป็น เจ้าชายทยุติธร และมทิรา ตันติประสุต แสดงเป็น เจ้าหญิงมณิสรา พร้อมกันนี้ยังได้พิเชษฐ์ไชย ผลดี น้องชายของเจษฎาภรณ์กลับมาแสดงละครอีกครั้งในรอบ 6 ปีโดยแสดงเป็น เบนลี ราชองครักษ์คนสนิทของเจ้าหลวงรังสิมันต์ ซึ่งละครในเวอร์ชั่นนี้ถูกสร้างขึ้นเพื่อฉลองครบรอบ 50 ปีของทางช่อง 3 โดยได้มีการเปิดตัวอย่างยิ่งใหญ่เมื่อกลางเดือนกุมภาพันธ์ พ.ศ. 2563
นางงามนานาชาติ 1965

นางงามนานาชาติ 1965เป็นการจัดประกวดครั้งที่ 6 ของ นางงามนานาชาติ มีผู้เข้าประกวด 44 คน ผู้ชนะคือ อิงกริด ฟิงเงอร์ จาก เยอรมนี
ผู้เข้าประกวด.
ผู้เข้าประกวดทั้ง44คนเข้าร่วมการประกวดครั้งนี้
นรรมทา พจาโอ อางโทลนะ

นรรมทา พจาโอ อางโทลนะ (อักษรโรมัน: Narmada Bachao Andolan) เป็นขบวนการทางสังคมในประเทศอินเดีย ที่นำโดยชาวชนเผ่า ("อาทิวาสี"), เกษตรกร, นักเคลื่อนไหวด้านสิ่งแวดล้อม และ สิทธิมนุษยชน เพื่อต่อต้านโครงการการสร้างเขื่อนขนาดใหญ่จำนวนมากตามแม่น้ำนรรมทา ซึ่งไหลผ่านรัฐคุชราต มัธยประเทศ มหาราษฏระ ของประเทศอินเดีย 
เขื่อนสรทาร สโรวาร ในรัฐคุชราต เป็นหนึ่งในเขื่อนที่ใหญ่ที่สุดบนแม่น้ำนรรมทา และเป็นหนึ่งในเป้าหมายหลักของขบวนการในระยะแรก เขื่อนนี้ป็นส่วนหนึ่งของโครงการเขื่อนแม่น้ำนรรมทา (Narmada Dam Project) ซึ่งมีเป้าหมายหลักเพื่อให้การชลประทานและไฟฟ้าแก่ผู้คนในรัฐต่าง ๆ ที่แม่น้ำไหลผ่าน รูปแบบการรณรงค์ของนรรมทา พจาโอ อางโทลนะ มีทั้งการดำเนินการในชั้นศาล, การอดอาหารประท้วง การเดินขบวน และการรวบรวมการสนับสนุนจากบุคคลมีชื่อเสียงในวงการศิลปะและภาพยนตร์ ขบวนการนี้ ตลอดจนผู้นำคนสำคัญ เมธา ปัฏกร และ บาบา อามเต ได้รับรางวัลไรต์ไลฟลิฮูดในปี 1991
ตามแผนของรัฐบาลอินเดียในปี 1979 มีการวางแผนก่อสร้างเขื่อนตามแม่น้ำนรรมทาขึ้น ประกอบด้วยเขื่อใหญ่ 30 แห่ง, กลาง 135 แห่ง, เล็ก 3000 แห่ง ภายใต้ข้อสันนิษฐานว่าเขื่อนในโครงการจะช่วยผันน้ำให้แก่ประชากรราวสี่สิบล้านคนในพื้นที่ และสร้างกระแสไฟฟ้าสำหรับพื้นที่โดยรอบ ในปี 1985 เมธา ปัฏกร และคณะ เดินทางเยือนเขื่อนสรทาร สโรวาร และพบว่าโครงการถูกพักเพื่อตรวจสอบโดยคำสั่งของกระทรวงสิ่งแวดล้อมและการป่าไม้ เนื่องจาก “ไม่สามารถเติมเต็มข้อกำหนดทางสิ่งแวดล้อมพื้นฐาน และขาดการสำรวจแผนที่สำคัญโดยสมบูรณ์” รวมถึงผู้ที่จะได้รับผลกระทบจากโครงการเขื่อนนี้ ไม่เคยได้รับข้อมูลเกี่ยวกับโครงการ ได้รับก็เพียงข้อเสนอในการบรรเทา ตลอดจนไม่เคยมีการสำรวจและปรึกษากับชาวบ้านในพื้นที่ คณะของเมธาได้ทำการค้นคว้าเพิ่มเติมจนท้ายที่สุดได้ข้อสรุปว่าหน่วยงานรัฐที่รับผิดชอบการสร้างเขื่อนไม่ได้ผ่านขบวนการตรวจสอบและประเมินที่เกี่ยวกับผลกระทบหลังการสร้างเขื่อน
นอกจากนรรมทา พจาโอ อางโทลนะ แล้ว ยังมีองค์การที่มีเป้าหมายร่วมกัน ทั้งในแง่ของการชดเชยผู้ที่ได้รับผลกระทบจากเขื่อนอย่างไม่เป็นธรรม ไปจนถึงในแง่ของการต่อต้านการสร้างเขื่อนไปเลย เช่น นรรมทา อสัรครัสตะ สมิติ (Narmada Asargrastha Samiti; નર્મદા અસરગ્રસ્ત સમિતિ) ในรัฐคุชราต, นรรมทา ฆาฏี นวนิรมาณ สมิตี (Narmada Ghati Nav Nirman Samiti; नर्मदा घाटी नवनिर्माण समिती) ในรัฐมัธยประเทศ และ นรรมทา ธรณครัสตะ สมิตี (Narmada Dharangrastha Samiti; नर्मदा धरणग्रस्त समिती) ในรัฐมหาราษฏระ
จุนโกะ โนดะ

จุนโกะ โนดะ (เกิด 29 มิถุนายน 1971) เป็นนักแสดงและนักร้องอิสระชาวญี่ปุ่นจากเขตนานิวะ จังหวัดโอซากะ เธอมักจะพากย์เสียงเด็กผู้หญิงและเด็กผู้ชาย เนื่องจากเธอเองอาศัยอยู่ที่โอซากะจนถึงอายุ 21 ปี เธอจึงพากย์เสียงตัวละครที่มีสำเนียงคันไซในบทบาทสมทบอีกด้วย
กองราชอาวุธหัตถ์

กองราชอาวุธหัตถ์ (#เปลี่ยนทาง , อักษรโรมันของเขมร: Kang Rājaʿʹāvudhahatth [kɑːŋ riəc.ʔaːʋut.hat]) เป็นกองกำลังฌ็องดาร์เมอรีแห่งชาติของกัมพูชา เป็นเหล่าหนึ่งของกองทัพกัมพูชา มีหน้าที่ในการรับผิดชอบการรักษาความสงบเรียบร้อยของประชาชนและความมั่นคงภายในกัมพูชา โดยหน่วยมีกำลังกึ่งทหารอยู่ประมาณ 30,000 นายกระจายกำลังประจำการอยู่ในทุกจังหวัด มีกองบัญชาการตั้งอยู่ในพนมเปญ โดยมีสายการบังคับบัญชาของหน่วยผ่านกองบัญชาการทหารสูงสุดแห่งกองทัพกัมพูชา กองราชอาวุธหัตถ์อยู่ภายใต้การบังคับบัญชาโดยตรงของผู้บัญชาการที่มียศเทียบเท่าพลเอก ซึ่งกองบัญชาการสูงสุดมีหน้าที่ในการตรวจตราความพร้อมของกองกำลังทั้งหมดและรับผิดชอบการฝึก ผู้บัญชาการคนปัจจุบันคือ พลเอก เซา สุขะ อดีตองครักษ์และที่ปรึกษาส่วนตัวของอดีตนายกรัฐมนตรี ฮุน เซน
หน้าที่.
หน้าที่ของกองราชอาวุธหัตถ์ ได้แก่
หน้าที่ในทางพลเรือน ได้แก่ จัดให้มีสันติภาพและความมั่นคงสาธารณะ ดำเนินการสืบสวนและป้องกันองค์กรอาชญากรรม การก่อการร้าย และกลุ่มความรุนแรงอื่น ๆ เพื่อปกป้องทรัพย์สินของรัฐและพลเมือง ช่วยเหลือและเป็นผู้ช่วยพลเรือนในการเป็นกองกำลังฉุกเฉินในกรณีเกิดภัยพิบัติทางธรรมชาติ การก่อความไม่สงบ และความขัดแย้งทางอาวุธ
หน้าที่ในทางทหาร ได้แก่ รักษาและปกป้องความมั่นคงของชาติ รัฐ ทรัพย์สิน สันติภาพสาธารณะ และความสงบเรียบร้อยของประชาชน และช่วยเหลือกองกำลังรักษาความปลอดภัยอื่น ๆ ในกรณีฉุกเฉิน ความไม่สงบ สงคราม การปราบปรามจลาจล เพื่อสนับสนุนการประกาศกฎอัยการศึกและการประกาศระดมพล เพื่อต่อสู้และจับกุมอาชญากร ผู้ก่อการร้าย และกลุ่มความรุนแรง
นอกจากนี้กองราชอาวุธหัตถ์ได้ทำความร่วมมือที่จะปฏิบัติการในการรักษาทรัพยากรธรรมชาติ ทั้งสัตว์ป่าและป่าไม้ ตามการร้องขอของกระทรวงสิ่งแวดล้อม เพื่อป้องกันอาชญากรรมด้านทรัพยากรธรรมชาติที่เกิดขึ้นในปัจจุบัน
การจัดหน่วย.
กองราชอาวุธหัตถ์ ประกอบด้วยกำลังระดับกองพัน จำนวน 10 กองพัน แต่ละกองพันมีกำลังประมาณ 500 – 1000 นาย มีกองบัญชาการหลักอยู่ที่พนมเปญ
กองราชอาวุธหัตถ์เฝ้าติดตามดูทั้งหมด 25 จังหวัด 186 เขต ทำงานร่วมกับประชาชนในท้องถิ่น โดยหน่วยประกอบไปด้วย หน่วยเคลื่อนที่ ที่ประกอบไปด้วยหน่วยแทรกซึม 6 หน่วย กองพันยานพาหนะแทรกซึม กองพันทหารม้า และ 4 กองพันทหารราบและฐานทัพในพนมเปญ มีโรงเรียนฝึกตั้งอยู่ในจังหวัดกันดาล
การฝึก.
กองราชอาวุธหัตถ์ มีโรงเรียนฝึกกำลังพลตั้งอยู่ในจังหวัดกันดาล นอกจากนี้กำลังของกองราชอาวุธหัตถ์ระดับนายทหารบางส่วนได้รับการฝึกอบรมจากประเทศฝรั่งเศส เนื่องจากเคยมีความใกล้ชิดกันจากการเคยเป็นรัฐอาณานิคมของฝรั่งเศส และยังมีการฝึกทหารทหารร่วมกันกับนาวิกโยธินสหรัฐในการปฏิบัติการด้านมนุษยธรรมและการบรรเทาทุกข์อีกด้วย
โครงสร้างชั้นยศ.
ชั้นสัญญาบัตร.
กองราชอาวุธหัตถ์ชั้นสัญญาบัตร
ชั้นประทวน.
กองราชอาวุธหัตถ์ชั้นประทวน
จักรพรรดินีเซี่ยวฉุน พระพันปีหลวง

สมเด็จพระบรมราชชนนีพันปีหลวงเซี่ยวฉุน หรือ เซี่ยวฉุนฮองไทเฮา (ค.ศ. 1588–1615) ทรงเป็นพระมเหสีในจักรพรรดิไท่ชาง เป็นพระบรมราชชนนีพันปีหลวงในจักรพรรดิฉงเจิน
พระราชประวัติ.
พระองค์ทรงพระราชสมภพในตระกูลหลิวเข้ารับราชการเป็นนางสนมระดับล่างตำแหน่ง หลิวซูหนี่ว์ (劉淑女) ในจูฉางลั่วเมื่อครั้งยังเป็นพระรัชทายาท
ในเดือนกุมภาพันธ์ ค.ศ. 1611 หลิวฮองไทเฮาทรงมีพระราชสมภพพระราชโอรส ทรงพระนามว่า จู โหยวเจี้ยน
ต่อมาในปี ค.ศ. 1615 หวงไท่จื่อจูฉางลั่วเริ่มไม่โปรดปรานพระนาง จนกระทั่งเกิดเหตุให้พระรัชทายาททรงขัดเคืองพระทัย จึงทรงมีพระราชบัณฑูร ให้ลงพระราชอาญาพระนางจนถึงแก่กรรม เป็นที่ถกเถียงกันอยู่ว่าหวงไท่จื่อจูฉางลั่วมีพระราชบัณฑูรให้ประหารหลิวไทเฮาหรือเกิดขึ้นจากเหตุสุดวิสัยในขณะที่พระนางถูกลงพระราชอาญา
หวงไท่จื่อจูฉางลั่วเกรงกลัวต่อพระราชอาญาของสมเด็จพระจักรพรรดิหมิงเสินจงพระบรมชนกนาถ เพราะพระองค์เป็นต้นเหตุการถึงแก่กรรมของ"หลิวซูหนี่ว์" หวงไท่จื่อจูฉางลั่วจึงห้ามไม่ให้เหล่าข้าราชบริพารในพระราชวังกล่าวถึงเรื่องนี้อีก และได้นำพระศพของ"หลิวซูหนี่ว์"ไปฝังไว้ที่ จินซาน เนินเขาทางตะวันตกด้วยความเร่งรีบ อันไร้ซึ่งการพระราชพิธีที่เหมาะสม
เมื่อจักรพรรดิเทียนฉี่ ขึ้นสืบราชบัลลังก์ต่อจากพระบรมชนกนาถในปี ค.ศ. 1620 ซิ่นอ๋อง(พระยศขณะนั้น) ขอพระราชทานต่อพระบรมเชษฐาธิราช ประกาศพระบรมราชโองการสถาปนา '"หลิวซูหนี่ว์" ให้มีพระอิสริยยศที่พระมเหสีเซียนเฟย (賢妃)
เมื่อซิ่นอ๋องทรงเจริญพระชนมพรรษาสเด็จประทับ ณ วังชวีฉิน (勗勤宮) ในวันหนึ่งพระองค์มีพระราชปุจฉาต่อข้าหลวงว่า: "ภูเขาทางตะวันตก มีสุสานของเสินอี้อ๋อง (申懿王) หรือไม่" ข้าหลวงกราบทูลว่า: "มี" พระองค์จึงทรงมีพระราชปุจฉาอีกว่า: "ใกล้ๆ สุสานนั้นมีสุสานของพระมารดาข้าหรือไม่" ข้าหลวง: "มี" พระองค์จึงได้แอบให้เงินแก่ข้าหลวงผู้นี้ มีพระราชดำรัสสั่งให้ไปสักการะบูชา และทำความสะอาดสุสานพระราชมารดา
เมื่อซิ่นอ๋องขึ้นครองราชบัลลังก์เป็นจักรพรรดิ ในปี ค.ศ. 1627 ทรงสถาปนาพระบรมชนนีเป็นฮองไทเฮา (皇太后) และให้ย้ายพระบรมศพไปประดิษฐาน ณ พระราชสุสานหมิงชิง (明庆陵)
ที่มาของพระฉายาสาทิสลักษณ์.
เมื่อในขณะที่พระราชชนนีสวรรคต ครั้งนั้นจักรพรรดิฉงเจิ้นทรงเจริญพระชนมพรรษา 5 พรรษา เมื่อพระองค์เสด็จครองราชย์จึงทรงมีพระราชประสงค์ที่จะทอดพระเนตรพระฉายาสาทิสลักษณ์ของพระราชชนนี พระองค์จึงทรงมีพระราชดำรัสสั่งให้ค้นหาแต่ก็ล้มเหลว ต่อมาเมื่อ"ฟู่อี้เฟย"(傅懿妃) พระมเหสีในสมเด็จพระจักรพรรดิไทชาง ทรงรู้จักกับพระนางหลิว เพราะประทับอยู่ในพระตำหนักใกล้กัน พระมเหสีฟู่อี้ได้มีพระเสาวนีย์ให้ค้นหานางกำนัลในวังที่มีลักษณะดูคล้ายกับหลิวไท่โฮ่วเพื่อเป็นต้นแบบภาพ และได้มอบให้นางสวี่พระมารดาของหลิวไท่โฮ่ว เป็นผู้ดูแลให้คำแนะนำในการจัดทำพระฉายาสาทิสลักษณ์ของหลิวไทโฮ่ว เมื่อสร้างเสร็จแล้ว จักรพรรดิมีพระบรมราชโองการให้มีการจัดขบวนพระราชยานเพื่อนำพระฉายาสาทิสลักษณ์เข้ามาในพระราชวัง ผ่านทางประตูเจิ้งหยาง สมเด็จพระจักรพรรดิฉงเจิ้นทรงเฝ้ารอที่ที่ประตูอู๋ และคุกเข่าสักการะพระฉายาสาทิสลักษณ์ของหลิวไทโฮ่ว และได้นำไปประดิษฐานไว้ในพระราชวัง พระองค์ได้เรียกคุณข้าหลวงทั้งหลายที่เคยใกล้ชิดพระราชชนนีมา และมีพระราชปุจฉาว่าพระฉายาสาทิสลักษณ์นี้เหมือนพระราชมชนนีหรือไม่ เมื่อคุณข้าหลวงทั้งหลายเห็นบางก็บอกว่าเหมือน บางก็บอกว่าไม่เหมือน สมเด็จพระจักรพรรดิฉงเจินเห็นดังนั่นจึงทรงพระกรรแสงยิ่งถึงพระราชชนนี และข้าราชบริพารที่อยู่โดนรอบก็พร้อมใจกันร้องไห้ไปด้วย
พระวีราเถรี

วีรา (บางแห่งสะกดผิดเป็น ธีรา) เป็นภิกษุณียุคพุทธกาลที่ปรากฏนามใน "เถรีคาถา" ถือเป็นนักพรตหญิงในศาสนาพุทธเพียงไม่กี่คนที่ปรากฏบทบาทมาตั้งแต่ครั้งยังบรรพชาเป็นสามเณรี
ประวัติ.
"ธีราเถรีคาถา" ระบุว่าวีรามีพื้นเพเดิมเป็นชาวเมืองกบิลพัสดุ์ และ "อรรถกถา ขุททกนิกาย คาถาธรรมบท" ให้ข้อมูลว่าวีราเป็นสามเณรีผู้บรรลุปฏิสัมภิทาเมื่ออายุ 7 ขวบ โดยในเรื่อง "ยมกปาฏิหาริย์" ว่าด้วยการแสดงปาฎิหาริย์เพื่อช่วงชิงศาสนิกระหว่างศาสนาเชนกับศาสนาพุทธ พุทธสาวกอาสาแสดงปาฏิหาริย์แทนพระบรมศาสดา หนึ่งในนั้นมีสามเณรีวีราวัย 7 ขวบ ถวายบังคมพระบรมศาสดาและกราบทูลว่า "พระเจ้าข้า หม่อมฉันจักทำปาฏิหาริย์" สมเด็จพระสัมมาสัมพุทธเจ้าก็ตรัสถามว่า "วีรา เธอจักทำอย่างไร ?" สามเณรีวีราตอบว่า "พระเจ้าข้า หม่อมฉันจักนำภูเขาสิเนรุ ภูเขาจักรวาล และภูเขาหิมพานต์ตั้งเรียงไว้ในที่นี้ แล้วจักออกจากภูเขานั้น ๆ ไปไม่ขัดข้องดุจนางหงส์ มหาชนเห็นหม่อมฉันแล้วจักถามว่า 'นั่นใคร ?' แล้วจักกล่าวว่า 'วีราสามเณรี พวกเดียรถีย์คิดกันว่า อานุภาพของสามเณรีผู้มีอายุ 7 ขวบ ยังถึงเพียงนี้ก่อน อานุภาพของพระพุทธเจ้าจักเป็นเช่นไร ?' ยังไม่ทันเห็นพระองค์เลยก็จักหนีไป เบื้องหน้าแต่นี้ไป พึงทราบคำเห็นปานนี้ โดยทำนองดังที่กล่าวแล้วนั่นแล" อย่างไรก็ตามสมเด็จพระสัมมาสัมพุทธเจ้าได้ตรัสกับสามเณรีวีราว่า "เราทราบอานุภาพของเธอ" และไม่ทรงอนุญาตให้สามเณรีวีราแสดงปาฏิหาริย์
วีราปรากฏอีกครั้งในฐานะภิกษุณีใน "เถรีคาถา" ซึ่งให้ข้อมูลว่าวีรารู้แจ้งจากการรับโอวาทจากพระบรมศาสดา ขวนขวายวิปัสสนา จนบรรลุพระอรหัตผล โดยมี "วีราเถรีคาถา" อันเป็นอุทานธรรมของวีรา ความว่า
แปลความได้ว่า "วีราภิกษุณีผู้มีอินทรีย์ อบรมด้วยวีรธรรมทั้งหลาย ชนะมารพร้อมด้วยพาหนะ ทรงไว้ซึ่งกายอันมีในที่สุด" และอธิบายขยายความเพิ่มเติมว่า "วีราภิกษุณีผู้อบรมอินทรีย์ คือมีอินทรีย์มีศรัทธาเป็นต้นอันตนให้เจริญแล้ว ด้วยวีรธรรมทั้งหลาย คือด้วยธรรมคืออริยมรรคอันสมบูรณ์ด้วยเดช ด้วยความเป็นผู้มีปธานคือความเพียร ชนะกิเลสมารพร้อมด้วยพาหนะกับด้วยวัตถุกามทั้งหลาย ทรงไว้ซึ่งกายอันมีในที่สุด เพราะไม่เกิดอีกต่อไป พระเถรีแสดงตนทำเป็นเหมือนคนอื่น ด้วยประการฉะนี้"
อาวุธปล่อยผิวพื้นสู่อากาศ

อาวุธปล่อยผิวพื้นสู่อากาศ  บ้างเรียก อาวุธนำวิถีผิวพื้นสู่อากาศ (surface-to-air guided weapon) คือมิสไซล์ที่ถูกออกแบบมาให้ปล่อยจากพื้นดินหรือพื้นน้ำเพื่อทำลายอากาศยานหรือมิสไซล์อื่น อาวุธประเภทนี้จัดเป็นหนึ่งองค์ประกอบของระบบต่อต้านอากาศยาน อันเป็นระบบอาวุธสมัยใหม่ ซึ่งเข้าแทนที่ระบบต่อต้านอากาศยานแบบเก่าอย่างปืนต่อต้านอากาศยาน
กองกำลังขีปนาวุธทางยุทธศาสตร์

กองกำลังขีปนาวุธทางยุทธศาสตร์ อาจหมายถึง:
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กองทัพอากาศและอวกาศ

กองทัพอากาศและอวกาศ (air and space force) หรือ กองทัพการบินและอวกาศ (aerospace force) อาจหมายถึง:
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ชนนิกานต์ เนตรจุ้ย

ชนนิกานต์ เนตรจุ้ย ชื่อเล่น เมโกะ (เกิด 1 เมษายน พ.ศ. 2537) เป็นนักแสดงหญิงชาวไทยสังกัดบรอดคาซท์ ไทย เทเลวิชั่น เป็นที่รู้จักกับบทบาท "ซูริ" จากภาพยนตร์เรื่อง Mary is happy, Mary is happy
ประวัติ.
ชนนิกานต์ เนตรจุ้ย มีชื่อเล่นว่า เมโกะ เกิดเมื่อวันที่ 1 เมษายน 2537 จบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ โดยได้เข้ารับปริญญาบัตรเมื่อวันที่ 19 เมษายน 2561
ชีวิตในวงการบันเทิง.
ชนนิกานต์เริ่มเข้าวงการบันเทิงจากงานโฆษณา เเละมีผลงานภาพยนตร์เรื่องแรกคือเรื่อง Mary is happy, Mary is happy ในบทบาท ซูริ อักษรสว่าง ของนวพล ธำรงรัตนฤทธิ์ ซึ่งทำให้เธอเริ่มเป็นที่รู้จักและได้รับรางวัลนักเเสดงสมทบหญิงยอดเยี่ยม จากงานรางวัลภาพยนตร์แห่งชาติ สุพรรณหงส์ ครั้งที่ 23 เมื่อปี 2557 อีกด้วย ต่อมาเธอก็ได้มีโอกาสเเสดงละครครั้งเเรกคือเลิฟซองส์เลิฟซีรีส์ เรื่อง ยังโสด เมื่อปี 2560 ทำให้เธอเป็นที่รู้จักมากขึ้น จากนั้นจึงมีผลงานเรื่อยมาจนถึงปัจจุบัน
กรมการเมืองพรรคคอมมิวนิสต์จีน

กรมการเมืองพรรคคอมมิวนิสต์จีน  มีชื่ออย่างเป็นทางการว่า กรมการเมืองแห่งคณะกรรมาธิการกลางพรรคคอมมิวนิสต์แห่งประเทศจีน  เป็นองค์กรที่มีอำนาจตัดสินใจสูงสุดของพรรคคอมมิวนิสต์จีน
ปัจจุบัน คณะกรรมการการเมืองประกอบด้วยเจ้าหน้าที่ระดับสูง 24 คน ซึ่งทำหน้าที่ดูแลพรรคและรัฐบาลกลาง โดยมีเลขาธิการพรรคเป็นผู้นำ และมีความแตกต่างจากกรมการเมืองของพรรคคอมมิวนิสต์อื่น ๆ ตรงที่อำนาจภายในคณะกรมการเมืองพรรคคอมมิวนิสต์จีนนั้นจะกระจุกตัวมากขึ้นในคณะกรรมาธิการถาวรประจำกรมการเมือง (Politburo Standing Committee) ซึ่งเป็นกลุ่มบุคคล 7 คนในคณะกรมการเมือง
แม้คณะกรมการเมืองพรรคคอมมิวนิสต์จีนจะได้รับการเลือกตั้งโดยคณะกรรมาธิการกลางพรรคอย่างเป็นทางการ แต่ในทางปฏิบัติ นักวิชาการด้านการเมืองระดับสูงของจีนเชื่อว่า กรมการเมืองเป็นองค์กรที่สืบทอดอำนาจกันเอง โดยสมาชิกใหม่ทั้งของคณะกรมการเมืองและคณะกรรมาธิการถาวรจะถูกเลือกผ่านการปรึกษาหารือระหว่างสมาชิกกรมการเมืองปัจจุบันและสมาชิกคณะกรรมาธิการถาวรที่เกษียณอายุแล้ว สมาชิกคณะกรมการเมืองทั้งชุดปัจจุบันและอดีตจะทำการสำรวจความคิดเห็นแบบไม่เป็นทางการ (straw polls) หลายครั้ง เพื่อประเมินระดับความสนับสนุนของสมาชิกใหม่แต่ละคน กระบวนการคัดเลือกสมาชิกคณะกรมการเมืองชุดใหม่จะเริ่มต้นด้วยการประชุมปิดลับของคณะกรรมาธิการถาวรชุดปัจจุบันในเมืองเป่ย์ไต้เหอ ในช่วงฤดูร้อนก่อนการประชุมสมัชชาใหญ่ของพรรคคอมมิวนิสต์จีนจะเริ่มต้นขึ้น
อำนาจของกรมการเมืองส่วนใหญ่มาจากความจริงที่ว่าโดยทั่วไปสมาชิกของกรมการเมืองจะดำรงตำแหน่งในรัฐบาล และควบคุมการแต่งตั้งบุคลากรที่กรมการเมืองและสำนักเลขาธิการมีอยู่ การควบคุมการแต่งตั้งบุคลากรนี้ ทำให้กรมการเมืองสามารถมีอิทธิพลอย่างมากต่อการตัดสินใจของรัฐบาล นอกจากนี้ สมาชิกกรมการเมืองบางคนยังดำรงตำแหน่งสำคัญในระดับภูมิภาคอีกด้วย แม้ว่าวิธีการทำงานภายในของกรมการเมืองจะไม่ชัดเจน แต่ดูเหมือนว่าคณะกรมการเมืองจะทำการประชุมกันเดือนละครั้ง และคณะกรรมาธิการถาวรจะประชุมกันทุกสัปดาห์ เชื่อกันว่าการประชุมดังกล่าวน้อยกว่าการประชุมของกรมการเมืองของอดีตสหภาพโซเวียตอย่างมาก วาระการประชุมถูกควบคุมโดยเลขาธิการพรรคคอมมิวนิสต์จีน การตัดสินใจมักจะทำโดยฉันทามติมากกว่าการลงคะแนนเสียงข้างมาก
ดอกไม้ป่าเงินตรา

ดอกไม้ป่าเงินตรา  เป็นละครโทรทัศน์ของเกาหลีใต้ปี 2017 นำแสดงโดยชัง ฮย็อก, พัก เซ-ย็อง และชัง ซึง-โจ ออกอากาศทุกวันเสาร์ ตั้งแต่วันที่ 11 พฤศจิกายน 2017 ถึงวันที่ 3 กุมภาพันธ์ 2018 ทางช่องเอ็มบีซี เวลา 20:45 น. - 23:00 น. (เวลามาตรฐานเกาหลี) วันละ 2 ตอน บอกเล่าเรื่องราวของคนที่ขับเคลื่อนด้วยภาพลวงตาว่าสามารถควบคุมเงินตราได้ แต่จริง ๆ แล้วพวกเขากลับถูกครอบงำด้วยความโลภ
เรื่องย่อ.
คัง พิล-จู (ชัง ฮย็อก) เขายังคงรักษาตัวตนที่แท้จริงของเขาไว้เป็นความลับจากครอบครัวผู้ก่อตั้งช็องอากรุป และทำหน้าที่เป็นคนรับใช้ที่ซื่อสัตย์ของพวกเขาตั้งแต่วัยรุ่น ซึ่งเป็นส่วนหนึ่งของแผนการล้างแค้นให้กับครอบครัวของเขาจากโศกนาฏกรรมในวัยเด็ก เขาวางแผนที่จะให้ นา โม-ฮย็อน (พัก เซ-ย็อง) ตกหลุมรัก ชัง บู-ช็อน (ชัง ซึง-โจ) ทายาทคนเล็กของช็องอากรุป แต่เขาพบว่าตัวเองตกหลุมรักบุคลิกที่กล้าหาญของเธอ "ดอกไม้ป่าเงินตรา" แสดงให้เห็นว่าชีวิตของพิล-จู, โม-ฮย็อน ผู้แสวงหาความรัก และบู-ช็อน "เจ้านาย" และสหายของพิล-จูนั้นเชื่อมโยงกันด้วยโชคชะตาและการวางแผน ชะตากรรมของพวกเขาถูกดึงเข้าสู่วังวนแห่งความโลภ อำนาจ ความปรารถนา และความรัก
จักรวรรดิตองอูที่หนึ่ง

จักรวรรดิตองอูที่หนึ่ง ([tàuɴŋù kʰɪʔ] "เต่าง์หงู่คิ"; หรือรู้จักในชื่อ จักรวรรดิพม่าที่สอง ) เป็นมหาอำนาจที่มีอิทธิพลในแผ่นดินใหญ่เอเชียตะวันออกเฉียงใต้ในช่วงครึ่งหลังของคริสต์ศตวรรษที่ 16 เมื่อถึงจุดสูงสุดของจักรวรรดิได้มีอำนาจปกครองตั้งแต่อัสสัม มณีปุระ ไปจนถึงกัมพูชา และจากชายแดนอาระกันไปจนถึงยูนนาน
ประวัติศาสตร์.
พระเจ้าเมงจีโย ได้รวบรวมชาวพม่าที่หลงเหลืออยู่อย่างกระจัดกระจาย โดยสถาปนาเมืองตองอูขึ้นเป็นราชธานี เพราะเป็นเมืองที่อยู่ในขุนเขาซึ่งเป็นปราการที่เข้มแข็ง ตองอูเข้มแข็งขึ้นมารัชสมัยของ พระเจ้าตะเบ็งชะเวตี้ พระโอรสของพระองค์ที่ขึ้นครองราชย์ต่อมาโดยได้แผ่อาณาเขตของจักรวรรดิตองอูที่หนึ่งขยายไปรอบด้าน เช่น แปร, พะสิม อังวะ, ยะไข่ และที่สำคัญที่สุดคือ หงสาวดี อันเป็นอาณาจักรเดิมของมอญ ซึ่งเป็นศัตรูที่สำคัญของพม่า
ยุคสมัยของพระเจ้าตะเบ็งชะเวตี้ได้ครอบคลุมอาณาจักรพม่าทั้งตอนบนและตอนล่างลุ่มอิรวดี อีกทั้งได้บุคลากรที่สำคัญ เช่น พระเจ้าบุเรงนอง, เมงเยสีหตู ร่วมกันสร้างจักรวรรดิตองอูที่หนึ่งให้ยิ่งใหญ่ เข้มแข็ง และได้ย้ายเมืองหลวงจากตองอูมายังหงสาวดี
ภายหลังการสิ้นพระชนม์ของพระเจ้าตะเบ็งชะเวตี้ เมืองต่าง ๆ ที่เคยขึ้นต่อจักรวรรดิตองอูที่หนึ่ง ก็แข็งเมืองไม่ยอมขึ้นตรงต่อไป มีกบฏเกิดขึ้นมากมายพระเจ้าบุเรงนองต้องใช้เวลาปราบปรามอยู่ราวอีก 2–3 ปี จึงจะได้ปราบดาภิเษกขึ้นเป็นกษัตริย์
ในรัชสมัยของพระเจ้าบุเรงนอง ได้แผ่อาณาเขตของจักรวรรดิตองอูที่หนึ่ง ให้กว้างขวางยิ่งขึ้นโดยครอบคลุมตั้งแต่ลุ่มน้ำอิรวดี ลุ่มน้ำเจ้าพระยา ไปจรดถึงลุ่มน้ำโขงในลาว มีเมืองเป็นประเทศราชต่าง ๆ มากมาย เช่น เชียงใหม่, ฉาน, อยุธยา, ล้านช้าง, กัมพุช เป็นต้น จนได้การขนานพระนามว่าเป็น "พระเจ้าชนะสิบทิศ"
ภายหลังการสิ้นพระชนม์ของพระเจ้าบุเรงนอง ศูนย์กลางอำนาจของจักรวรรดิตองอูที่หนึ่งถูกสั่นคลอน เนื่องจากการปกครองอย่างแข็งกร้าว ไร้ไมตรีของพระเจ้านันทบุเรง พระราชโอรสของพระองค์ เมืองที่เคยขึ้นเป็นประเทศราชต่าง ๆ ต่างแข็งเมืองและได้ประกาศอิสรภาพ ทำสงครามรบพุ่งกันตลอดมา เช่น แปร, อังวะ, อยุธยา เป็นต้น ในที่สุดเมืองทั้งหลายเหล่านี้ก็แตกแยกกระจัดกระจายออกไป
ชีซา

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ชีซา (; โรมาจิ: "shīsā") เป็นสิ่งประดิษฐ์ทางวัฒนธรรมและสิ่งประดับของชาวรีวกีวดั้งเดิม มีต้นกำเนิดมาจากสิงโตหินจากจีน มักพบในลักษณะวางเป็นคู่ที่รูปร่างเหมือนกัน ชีซามีลักษณะเป็นสัตว์ลูกผสมระหว่างสิงโตและสุนัข มาจากเรื่องปรัมปราของโอกินาวะ ชีซาเป็นสัตว์ผู้พิทักษ์ซึ่งเชื่อกันว่าคอยปกป้องจากสิ่งชั่วร้าย ชาวรีวกีววางชีซาคู่หนึ่งไว้บนหลังคาบ้านหรือขนาบข้างประตูทางเข้าบ้าน โดยทั่วไปชีซาทางด้านซ้ายหุบปาก ส่วนทางด้านขวาอ้าปาก ชีซาที่อ้าปากเป็นผู้ขับไล่วิญญาณชั่วร้าย ส่วนชีซาที่หุบปากจะรักษาวิญญาณที่ดีไว้
ประวัติ.
ชีซาเป็นรูปแบบหนึ่งของสิงโตหินจากประเทศจีน เช่นเดียวกับ"โคมาอินุ" (สุนัขสิงโต) ตั้งแต่ยุคเอโดะเป็นต้นมา ชีซาถูกเรียกโดยทั่วไปในญี่ปุ่นแผ่นดินใหญ่ว่าเป็น "สุนัขผู้พิทักษ์" มีการกำหนดเพศให้กับชีซาแต่ละตัว ชาวโอกินาวะบางคนเชื่อว่าชีซาตัวผู้หุบปากเพื่อขับไล่สิ่งชั่วร้ายออกจากบ้าน ส่วนชีซาตัวเมียอ้าปากเพื่อแบ่งปันสิ่งที่ดี คนอื่น ๆ เชื่อว่าชีซาตัวเมียหุบปากเพื่อ "รักษาสิ่งที่ดี" ส่วนชีซาตัวผู้อ้าปากเพื่อ "ขับไล่สิ่งไม่ดีออกไป"
กระโจมไฟปัชโชติวชิราภา

กระโจมไฟปัชโชติวชิราภา หรือ กระโจมไฟเกาะลันตา  เป็นกระโจมไฟควบคุมการเดินเรือบริเวณแหลมโตนด หรือหัวแหลมด้านใต้ของเกาะลันตาใหญ่ จังหวัดกระบี่ เริ่มใช้งานเมื่อวันที่ 23 มีนาคม พ.ศ. 2514 ปัจจุบันอยู่ในความดูแลของกรมอุทกศาสตร์ กองทัพเรือ
บางครั้ง กระโจมไฟปัชโชติวชิราภา มักถูกเรียกว่า ประภาคารปัชโชติวชิราภา แต่ในความเป็นจริง กรมอุทกศาสตร์และกรมเจ้าท่าได้กำหนดให้เป็นกระโจมไฟ
ประวัติ.
กระโจมไฟปัชโชติวชิราภาเดิม สร้างขึ้นในปี พ.ศ. 2470 ได้รับการพระราชทานนามโดยพระบาทสมเด็จพระปกเกล้าเจ้าอยู่หัวในปี พ.ศ. 2470 หลังจากการก่อสร้างและพระราชทานนามให้กับกระโจมไฟวชิรรุ่งโรจน์ (กระโจมไฟเกาะแรด) และพระราชทานเงินของราชนาวีสมาคมที่เหลือจากการซื้อเรือหลวงพระร่วงให้กับกรมอุทกศาสตร์ กองทัพเรือ ซึ่งกรมอุทกศาสตร์ได้ดำเนินการก่อสร้างกระโจมไฟใหม่เพิ่มเติมอีก 6 แห่งในมณฑลภูเก็ต และนำไปซ่อมแซมปรับปรุงกระโจมไฟเก่าที่ใช้น้ำมันก๊าดเป็นใช้งานแก๊สอะเซทิลีน โดยนามที่ได้พระราชทานมานั้นจะมีพระบรมนามาภิไธย "วชิราวุธ" เพื่อเป็นการเฉลิมพระเกียรติพระบาทสมเด็จพระมงกุฎเกล้าเจ้าอยู่หัว ซึ่งเป็นองค์ราชูปถัมภ์ราชนาวีสมาคมซึ่งเป็นแหล่งของเงินทุนในการก่อสร้าง และเมื่อนำมาเรียงกันจะมีความคล้องจองกัน ประกอบไปด้วย
กระโจมไฟปัชโชติวชิราภาเดิม มีการใช้งานจนถึงช่วงปี พ.ศ. 2514 จึงยุติการใช้งานเนื่องจากสภาพที่ทรุดโทรมจนซ่อมแซมไม่ได้ ระหว่างนั้นได้มีการสร้างกระโจมไฟขึ้นมาใหม่ในบริเวณใกล้เคียงกันเมื่อวันที่ 19 เมษายน พ.ศ. 2510 และเปิดใช้งานเมื่อวันที่ 23 มีนาคม พ.ศ. 2514 ให้แสงสว่างโดยตะเกียงแก๊สอะเซทิลีน โดยได้มีการปรับเปลี่ยนเป็นตะเกียงระบบพลังงานแสงอาทิตย์เมื่อวันที่ 29 มีนาคม พ.ศ. 2533
โครงสร้าง.
กระโจมไฟปัชโชติวชิราภา เป็นคอนกรีตเสริมแรงลักษณะหอคอย ทาด้วยสีขาว ความสูง 11 เมตร ความสูงของแสงไฟเหนือจากระดับน้ำทะเล 37 เมตร ตั้งอยู่บริเวณแหลมโตนด (หัวแหลมด้านใต้) ของเกาะลันตาใหญ่ อำเภอเกาะลันตา จังหวัดกระบี่ และอยู่ในพื้นที่ของเขตอุทยานแห่งชาติหมู่เกาะลันตา
รายละเอียด.
กระโจมไฟปัชโชติวชิราภา ตามทำเนียบไฟและทุ่นในน่านน้ำประเทศไทย ตั้งอยู่ที่ละติจูดที่ 7 องศา 28 ลิปดา 06.10 พิลิปดาเหนือ ลองจิจูดที่ 99 องศา 05 ลิปดา 52.92 พิลิปดาตะวันออก ลักษณะไฟเป็นไฟวับหมู่ แต่ละหมู่ประกอบด้วยไฟ 3 วับสีขาว สว่างทุก ๆ 15 วินาที โดยจะสว่าง 0.5 วินาที มืด 1.5 วินาที จำนวนสองครั้ง และสว่าง 0.5 วินาที มืด 10.5 วินาทีในครั้งที่สาม ปัจจุบันอยู่ในความดูแลของกรมอุทกศาสตร์ กองทัพเรือ 
กระโจมไฟปัชโชติวชิราภา มีรหัสประจำกระโจมไฟว่า
การเดินทาง.
กระโจมไฟปัชโชติวชิราภา เป็นอีกแหล่งท่องเที่ยวที่โดดเด่นของเกาะลันตาและจังหวัดกระบี่ โดยการเดินทางสามารถเดินทางด้วยรถยนต์มายังอุทยานแห่งชาติหมู่เกาะลันตา แต่ต้องใช้ความระมัดระวังเนื่องจากเป็นเส้นทางที่ตัดผ่านภูมิประเทศที่มีความลาดชันประมาณ 13 กิโลเมตรจึงจะเข้าไปถึงที่ทำการอุทยานและกระโจมไฟ โดยหลังจากถึงที่ทำการอุทยานแล้วจะต้องเดินเท้าไปต่อเพื่อไปยังกระโจมไฟซึ่งอยู่บนเนินเขาที่ยื่นออกไปเป็นแหลมในทะเลอันดามัน ซึ่งบริเวณดังกล่าวเป็นสถานที่ชมพระอาทิตย์ขึ้นและตกที่สวยมากแห่งหนึ่งในประเทศไทย
ดาวอีตากระดูกงูเรือ

อีตากระดูกงูเรือ (η Carinae ย่อมาจาก η Car) ในอดีตรู้จักกันในชื่อ Eta Argus เป็นระบบดาวฤกษ์ที่มีดาวฤกษ์อย่างน้อย 2 ดวงที่มีความส่องสว่างรวมกันมากกว่า 5 ล้านเท่าของดวงอาทิตย์ ซึ่งอยู่ห่างจาก 7,500 ปีแสง (2,300 พาร์เซก)) ซึ่งอยู่ในกลุ่มดาวกระดูกงูเรือ ก่อนหน้านี้เป็นดาวฤกษ์ความสว่างปรากฏ 4 มันสว่างขึ้นในปี พ.ศ. 2380 และสว่างกว่าดาวไรเจล ถือเป็นจุดเริ่มต้นของสิ่งที่เรียกว่า "การปะทุครั้งใหญ่" มันกลายเป็นดาวที่สว่างที่สุดเป็นอันดับสองในท้องฟ้าระหว่างวันที่ 11 ถึง 14 มีนาคม พ.ศ. 2386 ก่อนที่จะจางหายไปต่ำกว่าระดับการมองเห็นด้วยตาเปล่าหลังปี พ.ศ. 2399 ในการปะทุที่มีขนาดเล็กกว่า มันถึงขนาด 6 ในปี พ.ศ. 2435 ก่อนที่จะจางหายไปอีกครั้ง สว่างขึ้นอย่างต่อเนื่องนับตั้งแต่ประมาณปี พ.ศ. 2483 และจะสว่างกว่าขนาด 4.5 ภายในปี พ.ศ. 2557
ที่มุมเอียง −59° 41′ 04.26″, เอตา คาริเนเป็นเส้นรอบวงจากตำแหน่งบนโลกทางตอนใต้ของละติจูด 30°S (สำหรับการอ้างอิง ละติจูดของโจฮันเนสเบิร์กคือ 26°12′S) และไม่สามารถมองเห็นได้ทางตอนเหนือของละติจูด 30° N ซึ่งอยู่ทางใต้ของกรุงไคโร ซึ่งอยู่ที่ละติจูด 30°2′N
ดาวฤกษ์หลักสองดวงในระบบ อีตากระดูกงูเรือ มีวงโคจรประหลาดด้วยคาบ 5.54 ปี ดาวดวงแรกเป็นดาวฤกษ์ที่มีความสว่างผิดปกติ ซึ่งคล้ายกับดาวแปรแสงสีน้ำเงินที่มีความสว่างสูง (LBV) ในตอนแรกมันมีมวลระหว่าง 150–250 M☉ แต่มันสูญเสียมวลไปแล้วอย่างน้อย 30 M☉ และคาดว่าจะระเบิดเป็นซูเปอร์โนวาในอนาคตอันใกล้ทางดาราศาสตร์ นี่เป็นดาวดวงเดียวที่ทราบว่าปล่อยแสงเลเซอร์อัลตราไวโอเลต ดาวฤกษ์ดวงที่สองนั้นร้อนและยังมีความสว่างสูง อาจเป็นสเปกตรัม O ซึ่งมีมวลประมาณ 30–80 เท่าของดวงอาทิตย์ ระบบถูกบดบังอย่างหนักโดยเนบิวลาโฮมุนครุส ซึ่งประกอบด้วยสสารที่ถูกผลักออกจากปฐมภูมิระหว่างการปะทุครั้งใหญ่ มันเป็นสมาชิกของกระจุกดาวเปิด Trumpler 16 ภายในเนบิวลากระดูกงูเรือที่ใหญ่กว่ามาก
แม้ว่าจะไม่เกี่ยวข้องกับดาวฤกษ์และเนบิวลา แต่ฝนดาวตกเอตาคารินิดส์ที่อ่อนแอก็มีการแผ่รังสีใกล้กับดาวเอต้า กระดูกงูเรือมาก
ประวัติศาสตร์เชิงสังเกตการณ์.
Eta Carinae ได้รับการบันทึกครั้งแรกว่าเป็นดาวฤกษ์ที่มีความสว่างปรากฏ 4 ในช่วงศตวรรษที่ 16 หรือ 17 และมันกลายเป็นดาวที่สว่างที่สุดเป็นอันดับสองบนท้องฟ้าในช่วงกลางศตวรรษที่ 19 ก่อนที่จะจางหายไปจนมองไม่เห็นด้วยตาเปล่า ในช่วงครึ่งหลังของศตวรรษที่ 20 มันค่อยๆ สว่างขึ้นจนมองเห็นได้ด้วยตาเปล่าอีกครั้ง และในปี 2014 ก็กลายเป็นดาวฤกษ์ที่มีความส่องสว่างปรากฏอยู่ที่ 4 อีกครั้ง
การปฏิวัติฮังการี ค.ศ. 1848

การปฏิวัติฮังการี ค.ศ. 1848 เป็นหนึ่งในบรรดาการปฏิวัติที่เกิดขึ้นในยุโรปเมื่อ ค.ศ. 1848 ซึ่งมีความเกี่ยวโยงอย่างใกล้ชิดกับเหตุการณ์ปฏิวัติ ค.ศ. 1848 ในพื้นที่ฮาพส์บวร์คอื่น ๆ แม้ว่าผลลัพธ์ของเหตุการณ์จะล้มเหลว แต่การปฏิวัติครั้งนี้นับเป็นหนึ่งในเหตุการณ์ที่สำคัญที่สุดในประวัติศาสตร์ฮังการีสมัยใหม่ และยังได้สร้างรากฐานของเอกลักษณ์ประจำชาติฮังการีสมัยใหม่ด้วย โดยในวันที่ 15 มีนาคม ของทุกปี ได้รับการกำหนดเป็นวันหยุดประจำชาติของประเทศ เนื่องในโอกาสครบรอบการปฏิวัติ
ในเดือนเมษายน ค.ศ. 1848 ฮังการีเป็นประเทศลำดับที่สามในยุโรปภาคพื้นทวีป (หลังจากฝรั่งเศสใน ค.ศ. 1791 และเบลเยียมใน ค.ศ. 1831) ที่ตรากฎหมายการเลือกตั้งรัฐสภาแบบประชาธิปไตย โดยกฎหมายสิทธิออกเสียงเลือกตั้งฉบับใหม่ (มาตรา 5 ค.ศ. 1848) ได้เปลี่ยนระบบรัฐสภาศักดินาแบบเก่าเป็นระบบรัฐสภาผู้แทนประชาธิปไตย ซึ่งกฎหมายฉบับนี้ให้สิทธิการลงคะแนนเสียงอย่างกว้างขวางที่สุดในยุโรปเวลานั้น อีกทั้งกฎหมายเดือนเมษายนยังได้ลบล้างอภิสิทธิ์ทั้งหมดของขุนนางฮังการีไปอย่างสิ้นเชิง
จุดเปลี่ยนสำคัญของเหตุการณ์เกิดขึ้นหลังจากจักรพรรดิฟรันทซ์ โยเซ็ฟที่ 1 แห่งออสเตรียพระองค์ใหม่ทรงเพิกถอนกฎหมายเดือนเมษายน (ให้สัตยาบันโดยจักพรรดิแฟร์ดีนันท์ที่ 1) โดยพลการ ซึ่งพระองค์ปราศจากพระราชอำนาจตามกฎหมายที่ทรงกระทำเช่นนั้น กระกระทำที่ขัดต่อรัฐธรรมนูญทำให้ความขัดแย้งระหว่างพระองค์กับรัฐสภาฮังการีทวีความรุนแรงขึ้นอย่างไม่อาจกลับคืน จากการประกาศรัฐธรรมนูญเดือนมีนาคมที่บีบบังคับฉบับใหม่ของออสเตรีย การระงับกฎหมายเดือนเมษายน และการส่งทหารเข้าปะทะกับราชอาณาจักรฮังการี เป็นเหตุให้รัฐบาลสันตินิยมของลอโยช บ็อจจาญีสิ้นสุดลง และผู้สนับสนุนลอโยช โกชุต (ซึ่งต้องการความเป็นเอกราชโดยสมบูรณ์ของฮังการี) ได้รับอำนาจในรัฐสภาอย่างกะทันหัน การแทรกแซงทางทหารของออสเตรียในราชอาณาจักรฮังการีส่งผลให้เกิดความรู้สึกต่อต้านราชวงศ์ฮาพส์บวร์คอย่างแข็งขันในหมู่ชาวฮังการี และสถานการณ์ภายในฮังการีกลับกลายเป็นสงครามเพื่อเอกราชโดยสมบูรณ์จากจักรวรรดิออสเตรีย ประมาณ 40% ของพลทหารในกองทัพอาสาสมัครฮังการีประกอบด้วยชนกลุ่มน้อยในประเทศ เมื่อพิจารณาจากเสนาธิการทหารฮังการีแล้ว ประมาณครึ่งหนึ่งของนายทหารและนายพลของกองทัพโฮนเวดฮังการี  ล้วนเป็นชาวต่างชาติ ส่วนนายทหารชำนาญการที่มีชาติพันธุ์ฮังการีในกองทัพหลวงฮาพส์บวร์คมีจำนวนมากเทียบเท่ากับกองทัพปฏิวัติฮังการี
ในด้านการทูตและนโยบายระหว่างประเทศในระหว่างการปฏิวัติ ฝ่ายเสรีนิยมฮังการี (เช่นเดียวกันกับฝ่ายปฏิวัติเสรีนิยมในยุโรปอื่น ๆ เมื่อ ค.ศ. 1848) ได้รับแรงบันดาลใจหลักมาจากการพิจารณาถึงอุดมการณ์ โดยพวกเขาสนับสนุนประเทศและกองกำลังที่สอดคล้องกับมาตรฐานทางศีลธรรมและการเมืองใหม่ของพวกเขา อีกทั้งพวกเขายังเชื่อว่ารัฐบาลและขบวนการทางการเมืองที่ยึดหลักเสรีนิยมสมัยใหม่เหมือนกันควรสร้างพันธมิตรต่อต้าน "ระบบเจ้าขุนมูลนาย" ของระบอบราชาธิปไตย ซึ่งมุมมองในลักษณะนี้มีความคล้ายคลึงกับลัทธิอยู่ร่วมกันระหว่างประเทศแบบเสรีนิยม (liberal internationalism) สมัยใหม่
หลังจากความพ่ายแพ้อย่างร้ายแรงของออสเตรียอยู่หลายครั้งใน ค.ศ. 1849 จักรวรรดิออสเตรียเข้าใกล้ขอบเขตของการล่มสลาย จักรพรรดิฟรันทซ์ โยเซ็ฟที่ 1 พระองค์ใหม่จึงทรงขอความช่วยเหลือจากรัสเซียในนามของพันธมิตรอันศักดิ์สิทธิ์ จักรพรรดินีโคไลที่ 1 พระราชทานกำลังทหารอันแข็งแกร่ง 200,000 นาย พร้อมด้วยกองกำลังเสริม 80,000 นาย ซึ่งท้ายที่สุดกองทัพรัสเซีย-ออสเตรียสามารถพิชิตกองกำลังของฮังการีได้สำเร็จ ราชวงศ์ฮาพส์บวร์คกลับมามีอำนาจอีกครั้ง และมีการประกาศใช้กฎอัยการศึกในฮังการี
เชิงอรรถ.
เครื่องหมายยศนายทหารชั้นสัญญาบัตรกองทัพอากาศเนโท

แผนภาพเปรียบเทียบ เครื่องหมายยศนายทหารชั้นสัญญาบัตรกองทัพอากาศเนโท  แสดงให้เห็นถึงรูปแบบยศทางทหารของกองกำลังทางอากาศแต่ละรัฐสมาชิกเนโท
หมายเหตุ.
<templatestyles src="Reflist/styles.css" />
อำเภอมันจุง

มันจุง  อดีตมีชื่อว่า ดินดิงส์  เป็นอำเภอทางตะวันตกเฉียงใต้ของรัฐเประ ประเทศมาเลเซีย โดยอยู่ภายใต้การบริหารของ สภาเทศบาลมันจุง  เดิมมีชื่อว่า สภาอำเภอมันจุง  ในวันที่ 1 มกราคม ค.ศ. 1980 ถึง 31 กรกฎาคม ค.ศ. 2001 ดินดิงเคยเป็นส่วนหนึ่งของอาณานิคมสเตรตส์เซตเทิลเมนต์ของบริติช
เขตบริหาร.
<templatestyles src="Stack/styles.css"/>
อำเภอมันจุงแบ่งออกเป็น 5 ตำบล ดังนี้:
ประชากร.
จำนวนประชากรอิงจากสำมะโนโดยกรมสถิติของมาเลเซีย ค.ศ. 2020
โบสถ์คริสต์ (วินด์ฮุก)

โบสถ์คริสต์  หรือ คริสทูซคีร์เชอ  เป็นโบราณสถานและโบสถ์นิกายลูเทอรันในวินด์ฮุก ประเทศนามิเบีย ภายใต้คริสต์จักรลูเทอรันเอวังเจลิคัลภาษาเยอรมันในนามิเบีย อาคารเป็นผลงานออกแบบโดยสถาปนิก โกทลีบ เรเดคเคอ
โบสถ์นี้สร้างขึ้นเพื่อเป็นสัญลักษณ์แห่งสันติภาพหลังสงครามระหว่างชาวเยอรมันกับชาวเฮโรโรและชาวนามา ศิลาฤกษ์ของโบสถ์วางในวันที่ 11 สิงหาคม 1907 และประกอบพิธีอุทิศอย่างเป็นทางการในวันที่ 16 ตุลาคม 1910 โดยมีชื่อแรกเริ่มว่า "โบสถ์แห่งสันติภาพ"
โบสถ์หลังนี้สร้างขึ้นจากหินทรายควอตซ์ที่ขุดมาได้จากบริเวณโดยรอบอาวิสดัม สถาปัตยกรรมของโบสถ์เป็นลักษณะผสมผสานอิทธิพลจากนีโอโรมาเนสก์, อาร์ตนูโว และ กอธิกฟื้นฟู ยอดของโบสถ์มีความสูง 
ส่วนพอร์ทิโคของโบสถ์สร้างมาจากหินอ่อนคาราราซึ่งนำเข้ามาจากอิตาลี นาฬิกาและบางส่วนของหลังคาขนส่งมาจากเยอรมนี เช่นเดียวกับระฆังทองสัมฤทธิ์สามใบที่รังสรรค์ขึ้นโดยฟรันซ์ ชิลลิง (Franz Schilling) บนระฆังมีจารึกไว้ว่า "Ehre sei Gott in der Höhe" ("พระสิริรุ่งโรจน์แด่พระเป็นเจ้า [ผู้ทรงสถิต]ในที่สูงสุด"), "Friede auf Erden" ("สันติภาพ[จงบังเกิด]บนโลก") และ "Den Menschen ein Wohlgefallen" ("ความปราถนาดีสู่มนุษย[ชาติ]") ในระหว่างพิธีศีลรับกำลัง (confirmation service) ครั้งหนึ่งในปี 1960 ไม้ตีจังหวะของระฆังใบหลักเกิดหลวมและร่วงลงมาผ่านกระจกซึ่งแตกและร่วงลงบนถนน หลังจากนั้นจึงมีการติดตั้งคานกระจกเพื่อป้องกันอุบัติเหตุเช่นนี้อีด กระจกสีแก้วปรอทภายในอารามเป็นของขวัญที่มอบให้โดยจักรพรรดิแห่งจักรวรรดิเยอรมนี วิลเฮ็ล์มที่สอง ในช่วงปลายทศวรรษ 1990s มีนักท่องเที่ยวคนหนึ่งสังเกตว่ากระจกสีทั้งหมดของโบสถ์ติดตั้งในลักษณะที่หันด้านที่มีการเคลือบป้องกันแสงแดดเข้าภายในอาคารทั้งหมด สองปีให้หลัง กระจกสีทั้งหมดจึงได้รับการเคลือบป้องกันแสงแดดจากภายนอกเพิ่มเติมเข้าไป
โบสถ์ตั้งอยู่บนเกาะกลางถนนบนนถนนรอเบิร์ต มูกาเบ (Robert Mugabe Avenue) ตรงข้ามกับทริสเทินพาลัสท์
เครื่องหมายยศนายทหารชั้นประทวนและพลสมัครกองทัพอากาศเนโท

แผนภาพเปรียบเทียบ เครื่องหมายยศนายทหารชั้นประทวนและพลสมัครกองทัพอากาศเนโท  แสดงให้เห็นถึงรูปแบบยศนายทหารชั้นประทวน พลอาสาสมัครและทหารเกณฑ์ ของกองทัพอากาศรัฐสมาชิกเนโท
สถานีรถไฟวินด์ฮุก

สถานีรถไฟวินด์ฮุก  เป็นสถานีรถไฟที่ให้บริการพื้นที่นครวินด์ฮุก เมืองหลวงของประเทศนามิเบีย สถานีสำคัญในเครือข่ายรถไฟนามิเบีย ให้บริการโดยทรานส์นามิบ
ประวัติศาสตร์.
รถไฟสายแรกที่มาถึงวินด์ฮุกคือสายจากสวาคอปมุนด์ สร้างขึ้นระหว่างปี 1897-1902 ในสมัยจักรวรรดิเยอรมนีเป็นเจ้าอาณานิคมแอฟริกาตะวันตกเฉียงใต้ของเยอรมนี ในปี 1914 รถไฟสายนี้ขยายเส้นทางเดินรถไปถึงอ่าววัลฟิส (Walvis Bay) และสายใต้ที่วิ่งจาดลือเดอริทซ์ (Lüderitz, สร้างปี 1906) เชื่อมเข้ากับวินด์ฮุกผ่านคีทมันส์ฮูพ ในปี 1912 และในปี 1930 ได้สร้างสายตะวันออกไปยังโกบาบิสขึ้น
อาคาร.
อาคารสถานีสร้างขึ้นด้วยรูปแบบสถาปัตยกรรมแบบเคปดัตช์ อาคารตั้งอยู่บนถนนบาห์นฮอฟ (Bahnhof street) มีการก่อสร้างต่อเติมปีกทิศเหนือโดยการรถไฟแอฟริกาใต้ในปี 1929 ด้วยรูปแบบสถาปัตยกรรมเดียวกัน
ภายในสถานียังเป็นที่ตั้งของพิพิธภัณฑ์รถไฟทรานส์นามิบซึ่งมีขนาดเล็ก ๆ และบอกเล่าประวัติศาสตร์คมนาคมในนามิเบีย โดยเฉพาะทางราง พิพิธภัณฑ์สถาปนาขึ้นในปี 1993 และจัดแสดงวัตถุโบราณต่าง ๆ ตั้งแต่สมัยอาณานิคมเยอรมนี มาจนถึงสมัยแอฟริกาใต้เรื่อยมา
ตรงข้ามกับทางเข้าพิพิธภัณฑ์เป็นที่ตั้งของรถไฟ "Poor Ole Joe" ซึ่งเป็นครึ่งหนึ่งของรถไฟ South West African Zwillinge หมายเลข 154A อันเป็นตัวอย่างชิ้นสุดท้ายของรถไฟจักรกลไอน้ำชนิดนี้ รถไฟนี้เดิมทีขนส่งมาในปี 1899 และประกอบขึ้นเพื่อวิ่งเดินทางมายังวินด์ฮุก